वरिष्ठ साहित्यकारदेखि कनिष्ठ साहित्यकार सबैलाई दुई दुई मिनेट बोल्न अवसर प्रदान गरिएको थियो। सभाका सञ्चालक थिए, सुमधुर स्वरका धनी रसिला, मीठा कविताका रचनाकार तथा भर्खरै एक साप्ताहिकमा लेख लेख्दै अमुक पार्टीमा डेरा सरेका साहित्यकार मित्रलाल पंगेनी। त्यो सभामा मैले साहित्यकार तथा भाषाशास्त्री प्राध्यापक डा.माधव पोखरेललाई पनि देखिरहेको थिएँ। उनी त सभाका सभापति नै रहेछन्। उनीसँग मेरो परिचय दोहोरै छ, तर उनी जतिपटक भेट हुँदा पनि नाममात्रै सोधी रहन्छन्। यो सभामा पनि मेरो नाम अवश्य सोध्लान् भन्ने लागेको थियो।
